तमाम लोगों में अब भी यह भ्रान्तियां तेजी से फैल रही है कि 1 रूपये का छोटा वाला सिक्का अब नही चल रहा हैं। एक तरफ बैंकों द्वारा लोगों को हजारों रूपयों का भुगतान 1 रूपये के सिक्कों के रूप में किया जा रहा है वही तमाम दुकानदार खासकर शहरी व ग्रामीण क्षेत्र के लोगों से 1 रूपये का छोटा सिक्का लेने से इंकार कर रहे है। दुकानदारों के पास हजारों रूपयें के सिक्के पडे है पर दुकानदारों से लेकर बैंक तक इन्हें लेने वाला कोई नही है। अब दुकानदार अपनी पीडा कहें तो किससे। इससे पूर्व दस रूपये का 15 तीली वाला व जिस पर र नही लिखा हैं उसे भी व्यापारी व ग्राहक नही ले रहे थे जिसके बाद प्रशासन ने एनाउन्समेंट कराकर दस रूपये के सिक्के न लेने वालों के खिलाफ कठोर कार्यवाही करने की बाद कही थी जिसके बाद सभी लोग दस रूपये का सिक्का लेने लगे थे। पांच सौं व एक हजार रूपया के नोट बन्द होने के बाद बैंकों द्वारा लोगों को छोटी करेंसी के रूप में लोगो को हजारो लाखो की संख्या में 1 रूपये के सिक्के दिये गये थे।